 Sọ fúnmi nípa Ìpínlẹ Akwa-Ibom. : Ìpínlẹ Akwa Ibom jẹ ìpínlẹ kan ní agbègbè ẹkùn-ìjọba Gúsù-Gúsù orílẹ-èdè Nàìjíríà, tí ó pín ààlà ní ìlà-oòrùn pẹlú Ìpínlẹ Cross River, ní Ìwọ-Oòrùn ìpínlẹ Rivers àti Ìpínlẹ Abia, àti ní gúsù pẹlú Òkun Atlantic. Ìpínlẹ náà mú orúkọ rẹ látara orúkọ odò Qua Iboe tí ó pín Ìpínlẹ náà sí ọgbọọgba kí ó tó sàn wọ inú Bight ti Bonny. Ìpínlẹ Akwa Ibom yapa wá látara Ìpínlẹ Cross River ní ọdún 1987; olú-ìlú rẹ Uyo pẹlú àwọn agbègbè ìjọba ìbílẹ mọkànlélọgbọn. Láàárín àwọn ìpínlẹ mẹrìndínlógójì ti orílẹ-èdè Nàìjíríà, ìpínlẹ Akwa Ibom jẹ ìpínlẹ ọgbọn tí ó gbòòrò jùlọ ní ààyè tàbí agbègbè àti ẹlẹẹkarùndínlógún ní iye pẹlú ènìyàn tí ó tó mílíọnnù márùn-ún-àbọ gẹgẹ bí àbájáde ìkànìyàn ọdún 2016. Ayé òde-òní Ìpínlẹ Akwa Ibom ti ní olùgbé láti bí ọgọrùn-ún ọdún sẹyìn tí ó kún fún àwọn oríṣiríṣi ẹyà tí wọn jẹ àbátan Ibibio, Anaang, àti Obolo - Oron àwọn ènìyàn ní àríwá-ìlà-oòrùn, àríwá-ìwọ-oòrùn, àti agbègbè gúúsù Ìpínlẹ náà, lẹsẹsẹ. Ní àkókò ìmúnisìn, Ohun tí a wá mọ gẹgẹ bí ìpínlẹ Akwa Ibom báyìí pín sí oríṣiríṣi ìlú-ìpínlẹ bíi Ibom Kingdom àti Akwa Akpa kí ó tó padà di Ìpínlẹ lẹbẹ àbò ìjọba aláwọ-funfun ní ọdún 1884 gẹgẹ bí apákan Oil Rivers Protectorate. 